เคยไปรับประทานที่ร้าน และเพิ่งสมัครเป็นสมาชิก แต่วันนี้เหตุการณ์ไม่ประทับใจทำให้เสียความรู้สึกมาก วันนี้ต้องรีบเลยสั่งอาหารเพื่อไปทานที่บ้าน 2 อย่างคือข้าวผัดเสฉวนกุ้ง กับหม้อไฟ เราสั่งตอนประมาณสิบเอ็ดโมง เค้าบอกรอ 20 นาที ก็รอจน 30 นาทีผ่านไป ก็นึกว่าได้ของ ปรากฏพนักงานบอกว่าขอโทษออเดอร์เราให้คนอื่นไปแล้ว เราก็งงแต่ก็รอหวังว่าเค้าจะรีบทำให้เราทันทีเพื่อชดเชยกับความผิดพลาด แต่เวลาผ่าน เราจึงทวงว่าเกือบชั่วโมงแล้วยังไม่ได้ของ เค้าก็บอกให้รออีกไปจนเที่ยงเพิ่งได้ของ สั่งไปแค่ 2 อย่าง ซึ่ง 2 อย่างนี้ไม่ต้องทำอะไรมาก ข้าวผัดถ้าเครื่องพร้อม 5 นาทีเสร็จ ส่วนหม้อไฟไม่ต้องต้มด้วย แค่จัดผัก และเนื้อใส่กล่อง พร้อมตักน้ำซุป ทำไมต้องใช้เวลาเกือบชั่วโมง ไม่สามารถเข้าใจได้เลย เลยต่อว่าเค้าให้เช็คออเดอร์ก่อนให้ของลูกค้าทุกครั้งเพื่อจะได้ไม่เกิดเหตุการณ์นี้กับใครอีก  ของสั่งกลับบ้านยังไงก็ไม่ควรให้รอนานเกิน 30 นาที เพราะถ้าลูกค้ารอเป็นชั่วโมงได้ ก็คงจะเข้าไปกินในร้านแล้ว